### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Hvad vil vi gerne opnå? Hvorfor stilles forslaget?

Enhedslisten foreslår, at der indføres bilfrie søndage.

Forslaget har til formål at hæve ambitionsniveauet i klimaplanen. Med det nuværende ambitionsniveau i klimaplanen vil forureningen fra transportområdet kun blive reduceret med en tredjedel frem til 2030.

Som en del af forslaget forslår Enhedslisten, at der i forbindelse med bilfri søndag igangsættes en borgerinddragende proces der har til formål at klarlægge, hvilke behov der skal opfyldes for at den kollektive trafik kan fungere som alternativ til biltrafikken. Forslaget giver mulighed for at vise, hvordan byrummet kan anvendes til kulturliv og oplevelser, når pladsen fra bilerne er fri og klar til rum for kreativ udfoldelse.

Muligheden for at sikre lovhjemmel til at indføre bilfrie søndage var en del af regeringens oprindelige udspil til infrastrukturplanen, og regeringen har stadig til hensigt at gøre forslaget til virkelighed.

Eventuelle input til hvem, hvad, hvordan og hvor mange ressourcer

Der undersøges, hvilket behov der er for ekstra busser om søndagen, når byen er bilfri og dermed også, hvor mange ressourcer det vil kræve at indsætte ekstra busser. Der igangsættes en undersøgelse i fællesskab med borgerne, der har til formål at klarlægge, hvilke permanente behov der er for at styrke den kollektive trafik – på alle ugens 7 dage. Der foretages en vurdering af, hvilke yderligere midler, der skal til for at forslaget kan blive til virkelighed

Øyvind Nielsen -Lone Ellen Bach de Rød/Grønne.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.